Downloaded from YTS.MX
Official YIFY movies site: YTS.MX
ŠIAME FILME YRA KRAUPIŲ VAIZDŲ IŠ KARO ZONŲ
Keliamės per upę iš Gvatemalos į Meksiką.
Ir migrantai, su kuriais keliaujame,
įskaitant šį jauną hondūrietį tiesiai prieš mus.
BRENTAS RENO KINO KŪRĖJAS / ŽURNALISTAS
Sako, kad neturi pinigų. Kainuoja tik kelis centus
persikelti per upę plaustu.
Bet jis sako, kad jam reikia taupyti pinigus kelionei.
Taigi, brendame per upę, ir tai nėra lengva.
Ačiū.
Įsivaizduokite, kad esate šešiolikos metų,
išvykstate iš namų vienas...
ir bandote įveikti visą kelią nuo Hondūro iki Jungtinių Valstijų.
Entoni, tyko daug pavojų.
Tai nėra įprasta tokiam jaunam žmogui kaip tu.
Aš neturiu nei tėvo, nei motinos.
Nuo dešimties metų esu vienas.
Noriu nukeliauti
į šiaurę
ir pradėti naują šeimą,
Dievui leidus.
Entoni, būk atsargus, gerai? Tikimės vėl tave pamatyti.
PO SEPTYNERIŲ METŲ
UKRAINA 2022 M.
Miesto centre įvyko sprogimas.
Eikime iš čia.
- Brentai, eikime. - Gerai.
- Eikime iš čia. - Gerai.
BRENTAS RENO PRADĖJO FILMUOTI KARĄ PO RUSIJOS ĮSIVERŽIMO Į UKRAINĄ
Kareiviai ten.
Atrodo nekaip.
BRENTAS RENO
Ar buvote čia, kai sprogo bomba?
Taip, mes buvome čia, antrame aukšte, tik kitoje pusėje.
Įvyko trys sprogimai. Viskas sugriuvo.
Duris išvertė, negaliu net paaiškinti.
Mums labai baisu.
Ačiū. Man labai gaila.
- Tai buvo jūsų namas? - Taip, buvo.
Namo nebėra. Nieko nebėra.
Ką manote apie šį karą?
Taip kariauja rusai.
Kur dabar eisite?
Nežinau. Tai tragedija.
Tebūnie prakeikta rusų žemė.
Ne liaudis.
Prakeikti jų vadovai.
Putinas ir visi jo padėjėjai.
Tai nusikaltimas.
Atsiprašau.
Sunku tai matyti.
Labai sunku.
GINKLUOTAS TIK KINO KAMERA BRENTO RENO GYVENIMAS IR MIRTIS
2022 M. KOVO 13 D. BRENTAS RENO BUVO UŽPULTAS
RUSIJOS KARIŲ, KAI DARĖ REPORTAŽĄ
Prieš dešimt minučių buvo nušauti žurnalistai.
Žurnalistai iš Amerikos.
Brentas Reno buvo nužudytas.
Priešas šovė jam į galvą.
Sužeistas jo kolega nuvežtas į ligoninę.
Šiandien netoli Kijevo buvo nužudytas Amerikos žurnalistas Brentas Reno.
Jo kolega buvo sužeistas, tai buvo tyčinis Rusijos išpuolis.
Turime skubių naujienų. Brentas Reno,
amerikiečių fotožurnalistas, buvo nužudytas dirbdamas Ukrainoje.
Per išpuolį taip pat buvo sužeistas JAV fotografas Chuanas Aredondo.
Brentas Reno tragiškai žuvo.
Mes sveikiname jo atliktą darbą,
drąsą, su kuria jis tai padarė.
Tai yra didžiulė netektis šiandienos žurnalistikai.
Žinote, jis ir jo brolis Kreigas sukūrė tiek daug dokumentinių filmų.
Ar jau kalbėjote su Kreigu ir jo artimaisiais?
Taip, kalbėjau su Kreigu, ir jis šiuo metu sprendžia keletą sudėtingų klausimų
dėl Brento palaikų pargabenimo.
KREIGAS RENO BRENTO JAUNESNYSIS BROLIS
Tai...
jis vis kartojo: „Mus pašovė, mus pašovė,
mus pašovė.“ Ir jis, žinote...
Aš paklausiau: „Kur Brentas?“
Ir jis pasakė: „Jis taip pat pašautas.“
Mane išgabeno kitu automobiliu. Jis vis dar ten.
Aš paklausiau: „Kur jam pataikė?“
Paklausiau: „Ar jis buvo su liemene?“ Jis atsakė: „Taip.“
Tada paklausiau: „Jam pataikė į liemenę ar į veidą?“
Chuanas nutilo, jis man neatsakė. Ir aš supratau, kad Brentas mirė.
Tikrinu, tikrinu.
DUPONT-COLUMBIA APDOVANOJIMAI ĮRAŠYTA 2011 M.
Mano vardas Brentas Reno. Tai mano brolis Kreigas.
Norėčiau šiek tiek papasakoti apie tai, iš kur mes kilę.
Augdami Arkanzaso valstijoje, mes su broliu dažnai būdavome vieni.
Mano tėtis buvo keliaujantis pardavėjas.
Pardavinėjo diržų sagtis, kramtomąjį tabaką ir NASCAR suvenyrus
pietų regiono pakelės užkandinių savininkams.
O mano mama mokėsi, kad gautų diplomą, arba dirbo kokį nors darbą.
Man patiko žvejyba, motociklai ir šaudymas iš ginklų,
tipiškos berniukiškos veiklos Pietuose.
Tik aš buvau visiškai netipiškas.
Aš buvau autistas ir, deja, nė vienas iš aplinkinių suaugusiųjų
niekada nebuvo apie tai negirdėjęs.
Todėl nekeista, kad be mano brolio
man buvo sunku susirasti draugų.
Mintyse esu fotografas nuo tada, kai man buvo dešimt metų,
kai tėtis man padovanojo 1974 metų „Minolta“ fotoaparatą.
Man patinka juoda ir sidabrinė spalvos.
Maniau, kad jis atrodė toks,
kokius fotografai naudoja kine.
UKRAINA 2022 M.
Kaip greitai nelieka žmogaus.
Čia galite pamatyti, kur pataikė kulka.
Kodėl tai darote?
Žinau, kad Brentas taip darytų.
Brentas visada manė, kad svarbu neslėpti to,
ką smurtas ir karas daro žmonėms.
Jis tikrai norėtų, kad aš tai nufilmuočiau.
Mano brolis Brentas buvo dvejais metais vyresnis už mane.
Kai buvome maži, prisimenu, kad visur sekiodavau Brentą.
Aš visada jį gerbiau.
Kai Brentas man pasakė, kad nori būti dokumentinių filmų režisierius,
aš turėjau būti šalia jo.
Per kitus 20 metų aš lydėjau savo vyresnįjį brolį
į pavojingiausias vietas pasaulyje.
Keturi Arkanzaso kareiviai žuvo Irake.
Prie mūsų prisijungė Reno broliai. Tai Kreigas ir Brentas Reno,
Arkanzaso kino kūrėjai, įtraukti į Arkanzaso nacionalinę gvardiją
per visą jų kelionę Irake.
Šita pataikė tiesiai čia.
Jie bando apsupti mus.
Brentas filmavo konfliktų fronto linijose visame pasaulyje,
bet jam labiausiai rūpėjo žmonės, atsidūrę tarp dviejų ugnių.
IRAKAS 2003 M.
Kai jis buvo mažas kūdikis. Kai jis tik gimė.
Sakoma, kad sunkiausia motinai yra prarasti vaiką.
Taip. Tai tiesa. Negaliu užmigti.
Vis žiūriu į jo nuotrauką.
Parodysiu jums jo kelnes.
Tai jo koja.
Pažiūrėkite į visas šias bombos padarytas skyles.
Ir jie sakė: „Mes nekenkiame civiliams.“
Pažiūrėkite į kraują.
Pažiūrėkite.
HONDŪRAS 2015 M.
Eik čia. Čia tau.
Kiekvienas gaus dantų šepetėlį.
Parodysiu, kaip jį naudoti.
Pabandykite valyti viršų.
Mano vardas yra Karen Džoana, man penkiolika metų.
Pasakyk, ką čia matome? Kas tai?
Sunkvežimiai išverčia šiukšles, mes jas perdirbame ir uždirbame pinigų.
Ar eini į mokyklą?
- Ne. - Ne.
Vykstame aplankyti šeimos, kuri slepiasi šioje rajone.
Jie slepiasi, nes motina apkaltino...
18-osios gatvės gaują pagrobimu
ir kai kurie gaujos nariai buvo uždaryti į kalėjimą.
Ir gauja pasakė, kad nužudys visą šeimą.
Nuvažiuosime į jų namus ir pasikalbėsime su jais.
- Ar gali padėti kamerą? - Taip.
Sveiki.
- Kiek tau metų? - Šešiolika.
Penkiolika.
Ar bandėte vykti į Jungtines Valstijas?
Ar tai bandėte padaryti?
Taip, nes mano mama buvo gaujos
pagrobta ir parduota.
Policija ją išgelbėjo
iš gaujos buveinės.
Policija pažadėjo mus apsaugoti,
bet mums nepadeda.
Žinai, Jungtinėse Valstijose yra daug vaikų, panašių į tave.
Daugelis iš jų pasakoja istorijas, panašias į tavo.
Jie sako, kad bijo čia grįžti, nes tai pavojinga,
kad gaujos juos gali nužudyti.
Kai kurie žmonės Jungtinėse Valstijose jais netiki.
Ar dabar slepiatės nuo gaujos?
- Ar jūs nerimaujate dėl savo gyvybės? - Taip.
- O kas bus, jei jie jus suras? - Jie mus nužudys.
Jis buvo nušautas, kai vairavo automobilį, ir tada rėžėsi į šį visureigį.
Brentas buvo labai rimtas ir tylus,
jis buvo ne iš tų, kurie kalba apie savo patirtis,
jis buvo suimtas Somalyje ir sumuštas sargybinių.
Brentą atsipalaidavusį galėjai pamatyti tik su savo šunimi Čaja.
BRENTO BALSAS
Čaja ir aš ėmėme keliauti automobiliu,
kai ji buvo labai maža.
Autizmo diagnozė labai mažai pasako apie žmogų.
Aš galiu būti ramus kaip zen vienuolis per susišaudymą arba nelaimės zonoje,
bet daugelį metų kokteilių vakarėlis Brukline man buvo klaikiai baisus.
Čaja yra mano geriausia draugė ir mano terapijos kompanionė.
Štai taip. Ateik. Ateik, šuniuk.
Geras šuniukas.
HAITIS 2010 M.
Sunku įsivaizduoti žiauresnį įvykį nei žemės drebėjimas,
kuris smogė Haičiui sausio 12 dieną.
Jei būtumėt klausę prieš žemės drebėjimą,
ar padėtis Haityje galėjo tapti dar blogesnė,
būčiau pasakęs, kad tai neįmanoma.
Šiuo metu dauguma žmonių gyvena gatvėje, nes...
A. SEINVILAS JT POLICIJA
...žmonės bando išgyventi.
- Mums reikia jūsų pagalbos. - Prašome sustoti. Mums reikia pagalbos.
Aš neturiu vandens.
Daug žmonių mirė. Mes badaujame. Nėra vandens.
Aš galiu kalbėti tik su vienu žmogumi vienu metu, gerai?
Mums reikia pagalbos, bet niekas neatvyko.
Prezidento rūmai sugriuvo. Vyriausybės nėra.
Pagalba ateis lėtai. Nebus lengva.
- Kas jam? - Pataikė šlakbetonio blokas.
Jei turite rimtų problemų, kaip šio berniuko sužalojimas,
eikit į ligoninę. Ten yra chirurgų.
Ar ką nors gavai?
Ne, visi pešėsi. Aš pralaimėjau.
Kai įvyko žemės drebėjimas, buvau su jų motina,
kai sugriuvo lubos ir ji žuvo.
Jų tėvas taip pat miręs.
Kai mama buvo gyva, buvau laimingas. Dabar neturiu nieko.
Jie verkia, kai prisimena savo tėvus.
Jie verkia ir todėl, kad yra alkani,
bet aš negaliu jų pamaitinti.
Režisierius ir žurnalistas Brentas Reno neteko gyvybės, filmuodamas
mūšio lauko siaubus Ukrainoje.
Apdovanojimus pelniusiam režisieriui plūstelėjo pagerbimo žodžiai.
Tuo metu jis keliavo su fotožurnalistu Chuanu Aredondo,
kuris vos išsigelbėjo gyvas.
Labai džiaugiuosi, kad tu gyvas, vyruti.
- Man labai gaila. - Nieko tokio.
- Negaliu to išmesti iš galvos. - Nieko tokio. Aš žinau.
Negaliu užmigti.
Jo kraujas vis dar yra ant mano piršto, nes bandžiau sustabdyti kraujavimą.
Aš žinau. Tu nieko negalėjai padaryti.
Vis dar girdžiu tas kulkas ir garsus. Ir...
Vienu metu pagalvojau: „Tai viskas. Aš mirsiu.“
Ir aš visą laiką liečiau ir liečiau Brentą.
Ir kai atsipeikėjau, aš...
pamačiau, kad jam kraujuoja kaklas, todėl griebiau ir bandžiau sustabdyti,
girdėjau, kad jis kažką vapena,
bet vis prašiau vairuotojo važiuoti.
- Važiuok ir važiuok. - Taip.
Ir... taip.
Aš tiesiog... Tai niekaip neišeina man iš galvos.
- Labai atsiprašau. - Ne, nesakyk taip.
Viskas gerai. Nenoriu, kad taip sakytum. Aš su tuo susitaikiau.
- Ilgiuosi savo draugo. - Labai jo ilgiuosi.
Labai.
SOMALIS 2017 M.
Saugumo sumetimais,
viskas turi būti parengta
ne vėliau kaip po dvidešimt minučių.
Malikai, ką tu... Papasakok, ką matai.
MALIKAS ABDULA TERORIZMO EKSPERTAS
Tai yra... Nežinau, negaliu to apsakyti.
Šio išpuolio mastas
tiesiog neregėtas.
Tai didžiausia bomba automobilyje
Somalio istorijoje.
Tai kūnai,
aukų palaikai.
Jis ką tik neteko rankos
per šį išpuolį.
Ką jis prisimena apie tai, kas įvyko?
Kai prasidėjo išpuolis...
sunkvežimis su bomba
rėžėsi į automobilį.
Jūs matėte sprogimą?
Jis sakė, kad matė.
Visur ugnis. Labai karšta.
Šilta, labai karšta.
Melsimės už jus,
už greitą pasveikimą.
Čia mažas vaikas.
Ją sužeidė šrapnelis?
Skeveldros sužeidė ją visą...
Kiek jai metų?
Šešeri metai.
Toks amžius kaip mano dukros.
Jie pabaisos.
Ką ji padarė?
Ji nieko nepadarė...
Kaip tu gali žaloti šią mažąją princesę?
Ar galima filmuoti?
Kalbėk su manimi.
Ar galiu su tavimi pasikalbėti?
Kuo tu vardu?
Mano vardas Brentas.
- Brentas? - Taip.
- Ar galiu kai ko paklausti? - Taip, prašau.
Aš tai padarysiu. Tu labai sąžiningas ir labai ištikimas, ir labai...
Kaip tu laikai tą kamerą...
tu ne šiaip sau ją laikai, tu tai darai iš širdies.
Taip, žmogau, taip.
Tai tikrai labai daug reiškia, bičiuli. Supranti, ką noriu pasakyti?
Mes galime pakeisti šį pasaulį, bičiuli.
Tu ir aš, mes galime pakeisti šį pasaulį, jei tik panorėtume.
- Taip. - Tikėk tuo.
Pagaliau kertame sieną iš Ukrainos atgal į Lenkiją.
Mano brolis važiuoja mikroautobuse priešais mus,
pagaliau išgelbėjome jį iš karo ir gabename namo.
„VISI KAŽKIEK AUKOJO“ „KAI KURIE PAAUKOJO VISKĄ“
Norėčiau paprašyti jūsų bendradarbiavimo šiandien išlipant iš lėktuvo.
Mes vežame Brentą Reno namo,
tai jo paskutinis skrydis į namus Arkanzaso valstijoje.
Jis neseniai žuvo Ukrainoje.
Mums suteikta garbė jį parvežti namo, o jį lydi jo brolis.
Šiandien mes jį pagerbiame. Ačiū.
LITL ROKAS, ARKANSASAS
DŽORGAN - BRENTO MAMA MIŠELĖ - BRENTO SESUO
Per daugybę pavojų
Vargų ir žabangų
Aš jau
Perėjau
Tai malonė mane saugiai atvedė
Iki šiol
Ir malonė mane parves
Namo
Aš vardu Džonas Alpertas. Mano didžiausia pagarba Brento šeimai.
Kai Brentas buvo jaunas, jis atėjo pas mane ir mano žmoną Keiko.
Mes turime nedidelį televizijos centrą Niujorke.
Brentas norėjo išmokti naudoti savo kamerą, kad galėtų daryti viską,
už ką jis šiandien čia pagerbiamas.
Mes kartu vykome į Iraką, vykome į Afganistaną,
ir Brentas vyko vėl ir vėl, rizikuodamas savo gyvybe,
kad parodytų mums, kas iš tiesų yra karas.
Tai viena iš duobių po JAV bombos sprogimo.
Sraigtasparniai ten skraidė.
Pilotai turėjo matyti moteris ir vaikus.
Jie šaudė į moteris ir vaikus.
Jis rodo, kaip moterys bandė pabėgti, būdamos sužeistos.
Jos paliko kraujo pėdsakus.
Vaikai mirė šalia jų.
Įsivaizduokite moteris ir vaikus,
bėgančius dėl savo gyvybės,
sužeistus į galvą.
Čia nėra teroristų, tik civiliai.
Čia buvo mano namas.
Jie nužudė mano vaikus.
Man liko tik vienas vaikas.
Tik jis.
Ką man dabar daryti?
Pone, kas atsitiko šiam vaikui?
Koalicijos pajėgos bombardavo
ir šis berniukas ten buvo,
jam buvo atlikta amputacija.
Pasakykite jam, kad tikimės, jog jis pasijus geriau ir greitai išeis iš čia.
JAV bombos nužudė mano šeimą.
Vienam iš jų buvo nutraukta galva,
ir mano sūnui buvo amputuota varpa.
Plikomis rankomis...
ginkluotas tik kino kamera pavojingiausiose pasaulio vietose
jis ne kartą rizikavo savo gyvybe dėl tavęs, dėl mūsų, dėl Amerikos.
Kaip jūs visi laikotės?
Mano vardas Derekas Braunas.
Aš nieko nerašiau.
Kalbėjau su Kreigu ir pasakiau jam, kad kalbėsime atvirai.
Aš kilęs iš vakarinės Čikagos dalies. Aš kilęs iš tamsaus rajono.
Pirmiausia susipažinau su Kreigu, kuris mane supažindino su savo broliu Brentu.
Ir kaip vakar prisimenu, kai pirmą kartą jį pamačiau.
Smulkus vaikinas. Jis buvo kaip balandis,
įskridęs į kambarį, bet jo buvimas buvo kaip dramblio.
Per pastarąjį dešimtmetį Čikagoje ginklu buvo nužudyta daugiau žmonių
nei JAV karių, kovojančių Irake ar Afganistane.
Daugumoje šių susišaudymų dalyvavo paaugliai.
ČIKAGA 2017 M.
Kiek kūnų, žinai?
Tai tik vienas kūnas, įmestas į šiukšlių konteinerį.
Džamarionas kilęs iš kvartalo, kur penki žmonės buvo nušauti.
Šiame viename kvartale?
Šiame viename kvartale per pastaruosius kelis mėnesius.
Kiekvienas iš šių vaikų užaugs neapkęsdamas kitų,
jei neisiu į šias skirtingas bendruomenės dalis ir jų nesuvienysiu.
Vienas, du, trys.
Kai parodysiu į tave, noriu, kad garsiai ir aiškiai pasakytum savo vardą.
Mano vardas Demaras Džonsonas.
- Mano vardas Davidas Džonsonas. - Mano vardas Darionas Karteris.
Mano vardas Derekas Karteris.
Noriu, kad jūs visi kalbėtumėte, nes noriu, kad būtumėte išgirsti.
Nes jūs visi esate kažkas. Jūs visi esate svarbūs.
Vieną dieną jūs galbūt kalbėsite visam pasauliui.
Vieta, iš kurios aš atvykau...
ten visada jaučiau, ir visi mano bendruomenės nariai jautė,
kad niekam mes nerūpėjome.
Bet susitikimas su tokiais žmonėmis, didžiais Dievo vyrais...
atnešė mums šviesos.
Dar kartą ačiū, Brentai.
Susipažinau su Brentu ir Kreigu
maždaug prieš 19 metų Klarksvilyje, Arkanzaso valstijoje,
kai dalinys, kuriam buvau priskirtas, ruošėsi
vienerių metų dislokavimui į Bagdadą, Iraką.
Brentas buvo neįtikėtinai nesavanaudis.
Jo darbas ir gyvenimas buvo gilūs ir paveikė milijonus žmonių.
Jie nebuvo tik komandiruoti žurnalistai, jie buvo vieni iš mūsų.
Mes vyksime į Irako šiaurę.
Būkite mandagūs, profesionalūs ir pasirengę žudyti.
IRAKAS 2005 M.
Įspėju, artėja automobilis su įjungtais švyturėliais.
Tai Irako policija.
- Lik prie jų, Džonsai. - Stovėk atokiau.
Sulėtink greitį, pritemdyk šviesas.
Prakeikimas! Kontaktas dešinėje!
Šūdas!
- RPG! - Tai buvo RPG!
- Važiuok! - Užtaisyk!
Užtaisyk! Džonsai, žiūrėk ir už savęs!
Pridenk mane! Aš einu!
Užtaisyk!
Dar vieną savadarbis sprogmuo! Turime dingti iš čia!
Pasiruošk. Taikyk. Ugnis.
Tai turbūt vienas iš sunkiausių darbų,
kokį kada nors turėjau padaryti, bet jis turi būti padarytas.
Turime prisiminti Lajelą už tai, kas jis buvo ir už ką jis mirė.
Jis mirė gindamas mus. Ačiū, Lajelai.
RAIMERIS
Ir aš tai sakau rimtai.
Brentas per savo 50-ies metų gyvenimą šioje žemėje padarė daugiau gero žmonijai
negu daugelis iš mūsų galėtų padaryti per 50 gyvenimų.
Tebūnie ramybė su tavimi ir ramybė su mumis visais.
BRENTO RENO ATMINIMUI IR DAUGYBĖS ŽURNALISTŲ,
KURIE ATIDAVĖ SAVO GYVYBĘ, SIEKDAMI TIESOS IR TAIKOS
VADINKITE KARĄ KARU
Kariai specialiai šaudo į tokius žurnalistus
kaip Brentas Reno.
Tegyvuoja didvyriai,
kurie atidavė savo gyvybę.
PO BRENTO MIRTIES DAUGIAU NEI 100 ŽURNALISTŲ
KIEKVIENAIS METAIS ŽŪSTA
ŽURNALISTIKA TAPO VIENA IŠ PAVOJINGIAUSIŲ PROFESIJŲ PASAULYJE
Išvertė Vytautas Jakelis